text: Nyt netværk vil have flere virksomheder med socialt ansvar
  19 september 2012 kl. 16.39
  Et nyt netværk med navnet Code of Care er i fremmarch i det syd- og sønderjyske. Netværket forsøger at få virksomheder til at tage et socialt ansvar og give plads til mennesker, som ellers ville få svært ved at komme ind på arbejdsmarkedet.
  Mange virksomheder har i årevis lagt vægt på at være rummelige. Men folkene bag netværket vil have flere firmaer med, så det ikke behøver at føre til fyring og social nedtur, hvis en medarbejder bliver syg eller delvist mister sin arbejdsevne. Derfor har de udnævnt en række ulønnede ambassadører, som nu er i gang med at udbrede budskabet i det sydjyske med bl.a. Abena i Aabenraa som et af de gode eksempler.
  